Christelike Boodskappies: 'n Nuwe Mens
'n Nuwe Mens
‘N NUWE MENS
Iemand wat aan Christus behoort, is ‘n nuwe mens. Die oue is verby. - 2 Kor. 5:17
Miskien het jy onder mense se onbedagsame tonge deurgeloop ... wat jou beskuldig het as dom, vergeetagtig, onhandig, skaam of hulle het jou uitgekryt as te maer of te vet of selfs lelik ... Sulke aantygings het die nare gewoonte om vas te haak in mens se gedagtes, sommer vir baie jare en wanneer jy dit die minste verwag, kom dit weer kristalhelder terug na jou toe ... Wat is die beste manier om van so ‘n onaangename “label” ontslae te raak en te begin glo in jou eie waarde as mens?
Begin nou sommer ónmiddelik om die núwe mens te wees wat jy graag sal wil wees, deur vir jouself te sê dat jy deur Jésus Christus wat in jou woon, ‘n nuwe mens *is* en gee hierdie onwelkome “pakkie” vir Hom wie jou so ontsettend baie liefhet. Begin dan ook dádelik om die stelling uit te leef. In Sý lig, liefde en krag, jou drie stralende diamante, beskik jy oor *alles* wat jy nodig het om die nuwe mens te wees wat jy graag wil wees. Daardie “labels” op jou is net tydelik vasgeplak en wag net om van jou af te val. En JESUS *sάl* dit vir jou laat gebeur as jy hom net vrá en gló en vertróú daarmee!
Géén negatiewe siening het énige houvas meer op jou nie. Die ou dinge is verbý, en omdat jy met hárt en síél aan Christus behoort, en Hý die Leidsman en Koning van jou hart is, sál *alles* wat jy sê en doen van nóú af slegs Sý goeie lewens kwaliteite , Sy líéfde, líg en krág uitbeeld!
Gebed: Dánkie Here Jesus, ek is nóú ‘n núwe mens. Die óú dinge is viréwig verby!
Trane in God se Fles / Facebook
Posted by Poppie Oosthuizen at Sunday, May 01, 2016
Labels: 'N NUWE MENS